हयग्रीव माधव मंदिर

हयग्रीव माधव मंदिर भारत के असम राज्य में हाजो में मणिकूट नामक पहाड़ पर स्थित एक हिन्दू मंदिर है। यह विष्णु के हयग्रीव रूप को समर्पित है। हाजो गुवाहाटी से लगभग 30 किमी पश्चिम में स्थित है। विवरण मंदिर पत्थर का बना हुआ है और भीतर हयग्रीव माधव की प्रतिमा है। गर्भगृह में स्थापित मूर्ति कृष्णवर्णीय पत्थर की बनी हुई है। इसके अलावा चार अन्य देवी-देवताओं की मूर्तियाँ हैं। कुछ बौद्ध अनुयायी मानते हैं कि महात्मा बुद्ध को इसी स्थान पर ही निर्वाण प्राप्ति हुई थी। इतिहास ऐतिहासिक कामरूप में 11वीं शताब्दी में रचित कलिका पुराण में हयग्रीव अवतार की उत्पत्ति व उनकी इस पहाड़ पर स्थापना का वर्णन है। माना जाता है कि वर्तमान मंदिर का निर्माण सन् 1583 में राजा रघुदेव नारायण ने करा था, हालांकि कुछ इतिहासकार मानते हैं कि वास्तव में इसे कामरूप के पाल राजवंश ने 10वीं शताब्दी में बनवाया था। इन्हें भी देखें हयग्रीव कामरूप हाजो सन्दर्भ